CELEX: 32015R1362
Language: el
Date: 2015-08-06 00:00:00
Title: Κανονισμός (ΕΕ) 2015/1362 της Επιτροπής, της 6ης Αυγούστου 2015, για την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του πυριτίου (E 551) σε εκχυλίσματα δενδρολίβανου (E 392) (Κείμενο που παρουσιάζει ενδιαφέρον για τον ΕΟΧ)

7.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 210/22
            
         ΚΑΝΟΝΙΣΜΌΣ (ΕΕ) 2015/1362 ΤΗΣ ΕΠΙΤΡΟΠΉΣ
   της 6ης Αυγούστου 2015
   για την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του πυριτίου (E 551) σε εκχυλίσματα δενδρολίβανου (E 392)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Στο παράρτημα III του κανονισμού (ΕΚ) αριθ. 1333/2008 ορίζεται ενωσιακός κατάλογος για τα πρόσθετα τροφίμων που εγκρίνονται για χρήση σε πρόσθετα τροφίμων, ένζυμα τροφίμων, αρωματικές ύλες τροφίμων και θρεπτικές ουσίες, και τους όρους χρήσης τους.
            
         
               (2)
            
            
               Ο εν λόγω κατάλογος δύναται να επικαιροποιηθεί σύμφωνα με την ενιαία διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2), είτε με πρωτοβουλία της Επιτροπής είτε ύστερα από αίτηση.
            
         
               (3)
            
            
               Στις 27 Οκτωβρίου 2014 υποβλήθηκε αίτηση για την έγκριση της χρήσης διοξειδίου του πυριτίου (Ε 551) ως αντισυσσωματικού παράγοντα που προστίθεται σε κονιοποιημένες μορφές του αντιοξειδωτικού προσθέτου τροφίμων — εκχύλισμα δενδρολίβανου (Ε 392), η οποία γνωστοποιήθηκε στα κράτη μέλη σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (4)
            
            
               Η χρήση διοξειδίου του πυριτίου ως αντισυσσωματικού παράγοντα αναμένεται να βοηθήσει να παραμείνει για μεγαλύτερο χρονικό διάστημα σε ελεύθερη ροή η σκόνη εκχυλίσματος δενδρολίβανου, να μη συσσωρεύεται/πήζει κατά τη διάρκεια διατήρησής της, να είναι ευκολότερος ο χειρισμός της και να απλώνεται πιο αποτελεσματικά όταν προστίθεται στα τρόφιμα.
            
         
               (5)
            
            
               Η επιστημονική επιτροπή τροφίμων καθόρισε ομαδική ΑΗΠ (αποδεκτή ημερήσια πρόσληψη) σε «μη προσδιορισμένο» επίπεδο για το διοξείδιο του πυριτίου (Ε 551) και για ορισμένα πυριτικά (δηλαδή, το πυριτικό νάτριο, το πυριτικό κάλιο, το πυριτικό ασβέστιο και το πυριτικό μαγνήσιο) όταν χρησιμοποιούνται ως αντισυσσωματικοί παράγοντες (3). Αυτό σημαίνει ότι δεν παρουσιάζει κίνδυνο για την υγεία στο επίπεδο που απαιτείται για την επίτευξη του επιθυμητού τεχνολογικού αποτελέσματος. Η πρόσθετη έκθεση του καταναλωτή στο διοξείδιο του πυριτίου, όταν χρησιμοποιείται ως αντισυσσωματικός παράγοντας στο εκχύλισμα δενδρολίβανου, αναμένεται να παραμείνει περιορισμένη.
            
         
               (6)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1331/2008, η Επιτροπή θα πρέπει να ζητά τη γνώμη της Αρχής για την επικαιροποίηση του ενωσιακού καταλόγου προσθέτων τροφίμων που καθορίζεται στο παράρτημα III του κανονισμού (ΕΚ) αριθ. 1333/2008, εκτός από τις περιπτώσεις εκείνες στις οποίες η εν λόγω επικαιροποίηση δεν ενδέχεται να έχει επιπτώσεις για την ανθρώπινη υγεία.
            
         
               (7)
            
            
               Επειδή η έγκριση της χρήσης διοξειδίου του πυριτίου (E 551) σε εκχυλίσματα δενδρολίβανου (E 392) αποτελεί επικαιροποίηση του εν λόγω καταλόγου η οποία δεν ενδέχεται να έχει επίπτωση στην ανθρώπινη υγεία, δεν κρίνεται απαραίτητο να ζητηθεί η γνώμη της Αρχής.
            
         
               (8)
            
            
               Επομένως, ενδείκνυται να εγκριθεί η χρήση διοξειδίου του πυριτίου (Ε 551) ως αντισυσσωματικού παράγοντα σε εκχυλίσματα δενδρολίβανου (Ε 392).
            
         
               (9)
            
            
               Συνεπώς, το παράρτημα III του κανονισμού (ΕΚ) αριθ. 1333/2008 θα πρέπει να τροποποιηθεί αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την ημερομηνία έναρξης ισχύος του παρόντος κανονισμού.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  Έκθεση της επιστημονικής επιτροπής τροφίμων, 25η σειρά, 1990.
   
      ΠΑΡΑΡΤΗΜΑ
      Στο παράρτημα III μέρος 2 του κανονισμού (ΕΚ) αριθ. 1333/2008, έπειτα από την πρώτη εγγραφή για το πρόσθετο τροφίμων Ε 551, διοξείδιο του πυριτίου, προστίθεται η ακόλουθη εγγραφή:
      
         
                     «E 551
                  
                  
                     Διοξείδιο του πυριτίου
                  
                  
                     30 000 mg/kg στο παρασκεύασμα
                  
                  
                     Ξηρή σκόνη εκχυλίσματος δενδρολίβανου (Ε 392)»